Kyk: Agterblad-span raak opgewonde oor F1Foto: Verskaf. Die aanloop tot die jongste F1-seisoen het reeds vir vele hoogtepunte gesorg; iets wat die Agterblad-span opgewonde maak. Vir Hendré Cubitt – ’n stoere Ferrari-ondersteuner – was dit egter ’n donker week, en Monaco se grys reënwolke het maar min daarmee te make. Met die Ferrari-stal se perde weer vol allerlei nukke, het die rooi span hul geliefde Charles Leclerc (al weer) sy eerste oorwinning in sy geboorteland gekos. Sergio “Checo” Perez het sy eerste oorwinning in die “stad van die rykes” losgeslaan; ’n stand van sake wat die F1-wêreld laat wonder of dié Red Bull-renjaer dalk ook met die kampioenskaptitel kan wegjaag. Verder gesels die span oor ’n spul ander dinge. Gaan Mercedes al sy probleme uitsorteer? Kan Daniel Ricciardo sy spelpeil van ouds herwin? Waarom loop so baie dinge skeef vir Mick Schumacher? Moenie hierdie aksiebelaaide episode misloop nie!